21. ΑΠΟΦΑΣΙΣ ΥΠΟΥΡΓΟΥ ΕΡΓΑΣΙΑΣ Αριθ. 1290 της 6/13 Νοεμ. 1980 (ΦΕΚ  Β΄ 1152) Περί χαρακτηρισμού των συνεργείων επισκευής αυτοκινήτων ως καταστημάτων. Έχοντες υπ’ όψει: 1.Τας διατάξεις του άρθρ. 1 του Ν.Δ. 1037/1971 «περί χρονικών ορίων λειτουργίας καταστημάτων και εργασίας του προσωπικού αυτών». 2.Αιτήσεις των επαγγελματικών οργανώσεων επισκευαστικών αυτοκινήτων, περί χαρακτηρισμού των συνεργείων επισκευής αυτοκινήτων ως καταστημάτων. 3.Την από 16.10.1980 γνώμην του Ανωτάτου Συμβουλίου Εργασίας, αποφασίζομεν: Χαρακτηρίζομεν ως καταστήματα τα πάσης φύσεως συνεργεία επισκευής αυτοκινήτων απάσης της χώρας, ήτοι συνεργεία επισκευής μηχανών, φρένων, αντλιών, εξατμίσεων, οργάνων ακριβείας, ηλεκτρολογεία, φανοποιεία, βαφεία, βουλκανιζατέρ κλπ., δια την εφαρμογήν και μόνον ενίων διατάξεων του Ν.Δ. 1037/71 «περί χρονικών ορίων λειτουργίας καταστημάτων και εργασίας του προσωπικού αυτών». Ορίζομεν ως εφαρμοστέας επί των ανωτέρω συνεργείων τας διατάξεις των άρθρ. 2, παρ. 1 και 2 (εδάφιον πρώτον), 3,4 παρ. 1, 5, 6, 7 παρ. 1 και 2, 8 παρ. 1,9 παρ. 1 (εδάφιον πρώτον), 2, 3, 4, 5 και 6, 10 παρ. 4,11, παρ. 1, 12, 13, 14 και 15 του Ν.Δ. 1037/1971 «περί χρονικών ορίων λειτουργίας καταστημάτων και εργασίας του προσωπικού αυτών», ως ετροποποιήθη και συνεπληρώθη μεταγενεστέρως. Εξαιρούνται των διατάξεων της παρούσης τα κινητά συνεργεία αντιμετωπίσεως εκτάκτων περιστατικών βλάβης αυτοκινήτων καθ’ οδόν. 